Harald Hjalmarson
Harald Ossian Hjalmarson (14. heinäkuuta 1868 Tukholma – 15. joulukuuta 1919 Uppsala) oli ruotsalainen sotilas, joka osallistui vapaaehtoisena Suomen sisällissotaan 1918 valkoisten puolella. Hän toimi Länsiarmeijaan kuuluneen Hjalmarsonin ryhmän eli "Krenatööridivisioonan" komentajana. Valkoisten päämajassa hänen toimintaansa oltiin sodan aikana tyytymättömiä eikä hän ollut muutenkaan suosittu. Hjalmarson sai Suomen armeijassa kenraalimajurin arvon, mutta Ruotsin armeijassa hän oli vain everstiluutnantti.
Harald Strøm
Harald Aleksander Strøm (14. lokakuuta 1897 Horten – 25. joulukuuta 1977 Borre) oli norjalainen pikaluistelija ja jalkapalloilija. Hän voitti yleisluistelun maailmanmestaruuden vuonna 1922 ja Euroopan-mestaruuden 1923. Hän kilpaili vuoden 1924 talviolympialaisissa Chamonix'ssa ja toimi siellä maansa lipunkantajana avajaisseremoniassa.